Povilas Karolis Sanguška

**Povilas Karolis Sanguška** (; 1680–1750 m. balandžio 14 d., Zagaicai) – stambus Lenkijos magnatas, Lietuvos didysis stalininkas (1708–1709 m.), Lietuvos gvardijos pulkininkas (1711  ]m.), Lietuvos dvaro paiždininkas (1711–1713 m.), Lietuvos dvaro maršalka (1713–1734 m.) ir Lietuvos didysis maršalka (1734–1750 m.), 7-tas Ostrogiškių ordinatas (1720–1750 m.), Kremeneco ir Čerkasų seniūnas. Baltojo erelio ordino kavalierius.
## Biografija
Kilo iš kunigaikščių Sanguškų giminės. Dvariškio ir Suražo seniūno Jeronimo Sanguškos (1651–1684) ir Konstancijos Sapiegos (1651–1691), Lietuvos didžiojo etmono ir Vilniaus vaivados Povilo Jono Sapiegos dukros, antrasis sūnus. Jo vyresnysis brolis Kazimieras Antanas Sanguška (1677–1706) gavo Lietuvos dvaro maršalkos pareigybę, o sesuo Ana Jekaterina ištekėjo už Lietuvos didžiojo kanclerio Karolio Stanislovo Radvilos.

1708 metais Povilui Karoliui Sanguškai Stanislovas Leščinskis suteikė Lietuvos didžiojo stalininko pareigybę. Sekančiais, 1709 metais, po Augusto Stipriojo grįžimo iš Lenkijos, neteko tos pareigybės. 1711 buvo paskirtas Lietuvos gvardijos pulkininku ir Lietuvos dvaro maršalka. 1713 metais tapo Lietuvos dvaro maršalka. 1734 metais Povilas Karolis Sanguška gavo Lietuvos didžiojo maršalkos pareigybę.

1720 metais po bevaikio kunigaikščio Aleksandro Liubomirskio (1693–1720) 6-to Ostrogiškių ordinato mirties, Povilas Karolis Sanguška, vedęs jo seserį Marianą, paveldėjo Ostrogiškių ordinaciją.

Augusto Stipriojo šalininkas. Po jo mirties buvo buvo vienas iš pretendentų 1733 metais į ATR karaliaus karūną (turėjo palaikymą iš Rusijos pusės), po to palaikė Augusto III išrinkimą. Valdė dvarus Ukrainoje, Lietuvoje, Lenkijoje, ir Slovakijoje.

## Šeima ir vaikai
Povilas Karolis Sanguška buvo vedę tris kartus. 1706 m. vasario 18 d. pirmąkart vedė Bronislavą Peniažkovną (m. 1707), savo vyresnio brolio Kazimiero Antano našlę.

Antrąkart vedė kunigaikštytę Marianą Liubomirską (1693–1729), Juozapo Karolio Liubomirskio ir Teofilės Liudvikos Zalavskos jaunesniąją dukrą, dėka vedybų gavo Ostrogiškų ordinaciją. Vaikai:

* Jonušas Aleksandras Sanguška (1712–1775), Lietuvos didysis ginklininkas, Lietuvos dvaro maršalka, 8-tas Ostrogiškių ordinatas (1750–1753 m.)

1735 vedė trečią kartą Barborą Sangušką (1718–1791), Krūnos didžiojo referento Jokubo Dunino (apie 1680–1730) ir Marinos Grudzinskos(m. 1727) dukrą. Vaikai:

* Konstancija Sanguškaitė (1736–1737)
* Antonijus Sanguška (1737–1738)
* Ana Sanguškaitė (1739–1766), nuo 1755 metų Antono Barnabo Jablonovskio (1732–1799) žmona
* Juozapas Paulinas Sanguška (1740–1781), Lietuvos didysis maršalka ir Kremeneco seniūnas.
* Kristina Justina Sanguškaitė (1741–1778), nuo 1765 metų Karūnos didžiojo raštininko Pranciškaus Bielinskio žmona
* Jeronimas Jonušas Sanguška (1743–1812), paskutinis Voluinės vaivada
* Mykolas Ignotas Saguška (g. 1744)
* Kunegunda Sanguškaitė, nuo 1767 metų Karūnos didžio sargybinio Pranciškaus Časkio žmona 
* Jonušas Modestas Sanguška (1749–1806), Karūnos didysis sargybinis

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.
* Aleksandrowska Elżbieta, *Sanguszkowa Barbara*, z: *Polski Słownik Biograficzny*, tom XXXIV, Wrocław-Warszawa-Kraków 1992–1993, s. 517–521

|-